
ANEXA
la Hotărârea nr.____
din_____________ 2024



Regulament privind stabilirea unor forme de sprijin financiar
de la bugetul local al Comunei Viisoara pentru unităţile de cult aparţinând
cultelor religioase recunoscute conform legii



Capitolul I – Dispoziții generale

       Art. 1. Prezentul regulament are ca scop stabilirea cadrului general şi a procedurii de acordare sprijinului financiar de la bugetul local al Comunei Viisoara pentru unităţile de cult aparţinând cultelor religioase recunoscute din România. 

        Art. 2. Reglementările legale în vigoare pe baza căruia a fost elaborat acest regulament sunt:
           - Ordonanța de Guvern nr. 82/2001, republicată, privind stabilirea unor forme de sprijin financiar pentru unităţile de cult, apartinand cultelor religioase recunoscute din România, republicată cu modificările şi completările ulterioare;
            - Hotărârea de Guvern. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România republicată cu modificările şi completările ulterioare; 
             - Ordonanța de Urgență a Guvernului nr. 57/2019 privind Codul administrative, cu modificările șu completările ulterioare, 

          Termeni și expresii:
          Art. 3. În înţelesul prezentului regulament, următorii termenii se definesc astfel:
        a) lăcaş de cult – imobil în care se oficiază servicii religioase sau care deserveşte acestui scop, respectiv: biserică, templu, casă de rugăciune, moschee, geamie, sinagoga, casă de adunare, capelă, ansamblu monahal, clopotniţă, arhondaric, trapeză, paraclis, chilie şi alte clădiri şi dependinţe asimilate acestora;
         b) sprijin financiar – sume alocate de la bugetul de stat sau de la bugetele locale, în condiţiile legii.
        c) culte recunoscute–persoane juridice de utilitate publică care se organizează și funcționează în baza prevederilor constituționale și ale Legii nr.489/2006 privind libertatea religioasă și regimul general al cultelor.
       
           Domeniul de aplicare:
            Art. 4. Prevederile prezentului regulament se aplică pentru alocarea unor forme de sprijin financiar de la bugetul local al Comunei Viisoara către unităţile de cult aparţinând cultelor religioase recunoscute din România, conform dispoziţiilor Ordonanţei Guvernului nr. 82/2001 privind stabilirea unor forme de sprijin financiar pentru unitatile de cult apartinând cultelor religioase recunoscute din România, aprobată cu modificări prin Legea nr. 125/2002 şi a Hotărârii Guvernului nr.1470/2002 privind aprobarea Normelor metodologice pentru aplicarea prevederilor Ordonanţei Guvernului nr. 82/2001, cu modificările şi completările ulterioare, în baza cererii de finanțare formulate de către unităţile de cult aparţinând cultelor religioase recunoscute din România și a documentației depuse de către acestea pentru acordarea sprinjinului financiar.

         Art. 5.Sprijinul financiar se poate acorda pentru completarea fondurilor proprii ale unitaţilor de cult destinate: 
         a) întreţinerii și funcționării unităților de cult fără venituri sau cu venituri reduse; 
         b) construirii, în condițiile aprobării documentațiilor tehnico-economice potrivit reglementărilor în vigoare, precum şi reparării lăcaşurilor de cult; 
         c) conservării şi întreţinerii bunurilor de patrimoniu aparținând cultelor religioase;
         d) desfășurării unor activități de asistență socială și medicală ale unităților de cult; 
         e) amenajării şi întreținerii muzeelor cultural-religioase; 
         f) construirii, amenajării şi reparării clădirilor având destinaţia de așezăminte de asistenţă socială şi medicală ale unitaţilor de cult. 
         g) construirii şi reparării sediilor administrative ale eparhiilor sau ale centrelor de cult; 
         h) construirii şi reparării sediilor unităților de învățământ aflate în proprietatea cultelor recunoscute. 

       Art. 6.Prevederi bugetare:
      (1). Cererile depuse de către unitățile de cult vor fi aprobate pentru finanţare,  în limita prevederilor bugetare anuale, aprobate de către Consiliul Local al Comunei Viisoara,  stabilite potrivit prevederilor legale referitoare la elaborarea, aprobarea, executarea şi raportarea bugetului local. 
       (2). Alocarea sumelor se va face de către Consiliul Local, prin hotărâre, la solicitarea unității centrale de cult, pe baza cererilor primite de la unitățile locale de cult, care conțin documentele prevăzute la art. 14 alin. (1) din H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România republicată cu modificările şi completările ulterioare.
        (3). Consiliul Local, prin hotărâre, va aproba valoarea sumelor alocate pentru fiecare unitate de cult, în limita bugetului aprobat în anul respectiv cu această destinaţie, pe baza propunerii Primarului Comunei Viisoara pentru unitatea de cult pentru care comisia de evaluare a validat cererea de  acordare a sprijinului financiar.



Capitolul II
Acordarea sprijinului financiar de la bugetul local al Comunei Viisoara

         Art. 7. Acordarea sprijinului financiar pentru unităţile de cult, aparținând cultelor religioase recunoscute în România, se face în limita sumelor prevăzute anual în bugetul local cu această destinație prin Hotărârea Consiliului Local și prin încheierea unui protocol de finantare între autoritatea publică locală şi unitatea de cult beneficiară; 
        Art. 8. Protocolul de finantare se încheie în termen de maximum 30 de zile de la data adoptării hotărârii prin care a fost alocat sprijinul financiar de către Consiliul Local al Comunei Viisoara. Comunicarea hotărârii Consiliului Local al Comunei Viisoara se va face prin corespondență scrisă, către unitatea de cult beneficiară;
         Art. 9. Cheltuielile eligibile vor putea fi finanţate în baza protocolului de finantare, numai în masura în care sunt justificate şi oportune şi au fost contractate în perioada executării contractului; 
         Art. 10. Documentaţia va fi întocmită în limba română; 
         Art. 11. Suma solicitată va fi exprimată exclusiv în lei; 
         Art.12.  Documentația pentru acordarea spijinului financiar poate fi consultată de către persoanele interesate la sediul Comunei Viisoara sau se poate descărca de pe site-ul Comunei Viisoara.

         Art.13. Procedura de acordare a sprijinului financiar se desfăşoară în următoarele etape:
        a) prevederea în bugetul local a sumei destinate pentru finanțarea unităților de cult; 
        b) publicarea anunțului privind perioada de depunere a documentației pentru obținerea sprijinului financiar pe site-ul comunei Viisoara; 
        c) depunerea documentației în perioada stabilită în anunț, conform Cap. II din prezentul Regulament, la registratura Primăriei comunei Viisoara
        d) analiza cererilor de finanţare de către comisia de evaluare; 
        e) alocarea sumelor prin hotărâre a consiliului local;
        f) comunicarea hotărârii consiliului local care aprobă alocarea sumelor pentru fiecare unitate de cult solicitantă;
        g) încheierea contractelor de sprijin financiar.

         Art.14. Documentele pe baza cărora se acordă sprijinului financiar de la bugetul local al Comunei Viisoara:
a) cerere-tip - Anexa nr. 1 la prezentul regulament (formular de solicitare de sprijin financiar de la Comuna Viisoara, pentru unităţile de cult apartinand cultelor religioase recunoscute în România); 
b) devizul de lucrări pentru construcții și reparații întocmit potrivit reglementarilor în vigoare, pentru lucrările rămase de executat, datat pe anul în curs și vizat de diriginții de șantier; 
I. Este la preţuri actualizate (în lei) şi potrivit reglementărilor în vigoare privind taxa pe valoarea adăugată, pentru lucrările rămase de executat. 
II. Este analitic şi cuprinde detaliat lucrările care vor fi efectuate şi cantităţile de materiale (ca model se poate folosi formularul F3 sau listele cu cantităţile de lucrări pe categorii de lucrări) reglementat de H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.
III. Trebuie semnat, datat şi ştampilat de către solicitant, de ofertant cât și de dirigintele de specialitate, cu menţiunea „conform cu originalul”, dacă este în copie;
c)     copie de pe autorizația de construire, eliberată potrivit Legii nr. 50/1991 privind autorizarea executarii lucrărilor de construcții, republicată, cu modificările şi completarile ulterioare, cu excepția situațiilor în care aceasta nu este necesară; 
d)     în cazul monumentelor istorice şi al bunurilor din patrimoniul cultural național, se va prezenta şi o copie a avizului eliberat de instituțiile specializate în domeniul patrimoniului cultural national, potrivit legislației în vigoare privind restaurarea şi conservarea monumentelor istorice şi a bunurilor din patrimoniul cultural national; 
e)   în cazul lucrarilor de pictura a lăcașurilor de cult aparținând Bisericii Ortodoxe Române se va prezenta şi copia avizului eliberat de către Comisia pentru pictură bisericească; 
f)    pentru celelalte necesități ale unității de cult, cererea de sprijin financiar va fi însoțită de documente specifice tipului de activitate, în care se încadrează solicitarea; 
g)  avizul cultului sau al unității centrale de cult, pe anul în curs, pentru obținerea sprijinului financiar de la Comuna Viisoara, acolo unde este cazul; 
h)    copie a certificatului de înregistrare fiscală; 
i)    adeverința certificată de bancă sau un extras bancar, prin care este precizat codul IBAN al unității de cult solicitante;
j)   declarația pe propria răspundere a solicitantului ca va folosi sprijinul financiar solicitat exclusiv pentru realizarea lucrărilor menționate în documentația atașată cererii, conform formularului tip - Anexa nr. 2 la prezentul regulament; 
k)    acte care să ateste proprietatea asupra imobilelor în care se desfășoară activități sociale, medicale şi de învățământ pentru care se solicită sprijin financiar; 
l)    fotografii ce atestă stadiul existent al obiectivului ce impune executarea de lucrări pentru care se solicită sprijin financiar. Pe verso, fotografiile se datează și vor fi ștampliate și semnate de solicitant.

          Art.15. Se recomandă ca cererile să fie incluse într-un dosar de încopciat.

          Art.16. Documentațiile incomplete vor putea fi completate în termen de maximum 30 zile lucrătoare de la data depunerii cererii; în caz contrar, acestea nu vor fi propuse pentru alocarea fondurilor solicitate și o nouă cerere de alocare a unui sprjiin financiar va mai putea fi depusă numai în anul calendaristic următor, conform art. 14 alin. (2) și (3) din H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, privind stabilirea unor forme de sprijin financiar pentru unităţile de cult aparţinând cultelor religioase recunoscute din România republicată cu modificările şi completările ulterioare; 

Capitolul III
Analiza și verificarea (evaluarea și selecția) cererilor de prijin financiar și acordarea sprijinului financiar de la bugetul local al Comunei Viisoara

         Art. 17. Analiza și verificarea cererilor în vederea alocării sprijinului financiar de la bugetul local al Comunei Viisoara se face de către o comisie de evaluare, stabilită prin Dispoziție a Primarului Comunei Viisoara.

         Art. 18. Evaluarea și selecţia constă în ierarhizarea cererilor depuse în funcţie de valoarea şi importanţa necesităților unităților de cult și stadiul lucrărilor, pe baza următoarelor criterii:
          a)  situația statistică a numărului de enoriași;
          b)  oportunitatea proiectului în raport cu prioritățile comunității:
          c) grupul țintă, număr de persoane;
          d) analiza finanțărilor pentru cultele recunoscute din România de la bugetul de stat și bugetul Consiliului Local pe anii anteriori.

          Art. 19. Consiliul Local, prin hotărâre va aproba valoarea sumelor alocate pentru fiecare unitate de cult, pe baza propunerii Primarului comunei Viisoara pentru unitatea de cult pentru care comisia de evaluare a validat cererea de de acordare a sprijinului financiar.
          Art. 20. Sumele acordate vor fi virate de către autoritatea finanțatoare în contul instituției solcitante. În cazul în care contul este menționat greșit, sumele se vor vira în conturile eparhiei aparținătoare sau unității centrale de cult.

Capitolul IV
Condiții de eligibilitate
           Art. 21. Vor fi supuse evaluării numai solicitările care întrunesc următoarele condiții:
a) proiectele sunt de interes public;
b) recunoașterea oficială a cultelor care au solicitat sprijin financiar;
c) finanțarea acordată în anul anterior  a respectat normele legale, a fost decontată în termenele stabilite, cu un grad mare de realizare.

          Art. 22. Vor fi considerate neeligibile lucrările și proiectele aflate în una dintre următoarele situații:
            a)  solicitanții au conturile bancare blocate;
            b) solicitanții nu și-au îndeplinit obligațiile de plată a impozitelor și contribuțiilor la bugetul de stat și bugetul local;
            c) solicitanții care în anul financiar anterior au primit finanțare de la bugetul local și nu și-au îndeplinit obligațiile  asumate și anume: nu au respectat destinația pentru care a fost acordat sprijinul financiar; nu au depus documentele justificative în termenele legale; nu au justificat utilizarea sumelor primite ca sprijin financiar.

Capitolul V
Controlul modului de utilizare a sprijinului financiar acordat unităţilor de cult apartinand cultelor religioase recunoscute din România

         Art. 23. Modul de utilizare a sprijinului financiar pentru unităţile de cult recunoscute din România se supune controlului compartimentului de specialitate al Comunei Viisoara.

          Art. 24. Analiza și verificarea modului de utilizare a sprijinului financiar acordat unităţilor de cult recunoscute din România se face de către o comisie stabilită prin Dispoziție a Primarului comunei Viisoara.

          Art. 25. Curtea de Conturi exercită controlul financiar asupra utilizării fondurilor publice de către unităţile de cult, aparținând cultelor religioase recunoscute din România.
         
           Art. 26. Nerespectarea prevederilor prezentului regulament de către beneficiarul sprijinului financiar alocat atrage dupa sine sistarea finanțării şi recuperarea sumelor utilizate necorespunzator.

           Art. 27. La întocmirea deconturilor justificative pentru sprijinul financiar acordat de la bugetul local, se vor avea în vedere următoarele: 
         a) toate documentele justificative în baza cărora se va face decontarea, trebuie să fie lizibile şi să nu prezinte ştersături; acestea vor fi prezentate în copie xerox, pe fiecare copie făcându-se menţiunea “În conformitate cu originalul. Această cheltuială nu a fost și nu va fi decontată şi la un alt finanţator.” Această menţiune va fi certificată prin aplicarea ştampilei unităţii de cult şi a semnăturii reprezentantului legal al acesteia. Documentele justificative trebuie să fie întocmite potrivit reglementărilor în vigoare privind activitatea financiar contabilă; 
          b) nu se vor admite la justificare documente care conțin achiziții de materiale și servicii/ lucrări, altele decat cele pentru care a fost acordat sprijinul financiar, care nu sunt cuprinse în devizul înaintat pentru obținerea sprijinului financiar; 
          c) facturile fiscale vor fi însoțite de dispoziții de plată, ordine de plată, chitanțe, bonuri de casă, extrase privind viramente bancare, după caz; 
          d) în cazul ordinelor de plată acestea trebuie să poarte data operaţiunii şi viza băncii. În absenţa acestor menţiuni de pe ordinul de plată, se va prezenta extrasul de cont care atestă efectuarea operaţiunii bancare. 
           e) factura fiscală trebuie să conţină explicaţii în detaliu cu privire la achiziţia efectuată. În caz contrar, Comuna Viisoara nu va accepta la plată documentele depuse; 
           f) nu se admit la justificare facturi emise şi/sau plătite înainte de data încheierii contractului; 
           g) facturile aferente executării lucrărilor de construcţie, reparaţie, pictură vor fi însoţite după caz, de situaţii de lucrări, contracte, acte adiţionale, anexe contract, note privind stadiul lucrărilor, vizate de diriginţii de specialitate; 
           I. Contractele de prestări servicii vor cuprinde în mod obligatoriu, pe lângă datele de identificare a semnatarilor: obiectul contractului, unde se vor specifica: lucrările care se vor efectua, valoarea totală a contractului (se trece în lei și se va specifica dacă include TVA). Dacă contractul a fost semnat într-un an anterior alocării sumei se va depune act adițional la contract, aferent anului pentru care s-a acordat sprijinul financiar. 
            II. Dacă pe factură se menționează execuția unei anumite lucrări, se va atașa obligatoriu situația de lucrări. Valoarea situației de lucrări trebuie să coincidă cu valoarea facturilor. 
           III. La achiziționarea de materiale de construcții, factura va fi însoțită de Nota de intrare-recepție, precum şi de bon de consum; 
          h) pentru lucrările de pictură bisericească se vor accepta la decont doar documente justificative emise de către persoane fizice autorizate sau persoane juridice; 
           i) chitanțele care atestă plăți trebuie să cuprindă, în mod obligatoriu următoarele: scopul plății, operațiunea pentru care se face plata, numărul și data eliberării. Chitanțele care atestă plăți vor fi utilizate doar în cazurile în care nu se întocmesc facturi fiscale;
           j) chitanțele de mână prin care se atestă anumite plăți — pentru pictură și procurări de materiale de la particulari — trebuie să cuprinda în mod obligatoriu: numele și prenumele vânzatorului, în clar, precum și seria și numărul actului de identitate al acestuia. Chitanțele vor fi certificate de primarul localității pe raza căreia se află unitatea de cult solicitantă sau de un împuternicit al acestuia;
          k) actele justificative vor cuprinde în mod obligatoriu copia extrasului de cont bancar prin care se face dovada primirii banilor sau chitanța de înregistrare în evidența contabilă a unității de cult beneficiare a sprijinului financiar alocat;
          l) pentru lucrările de pictură bisericească se vor trimite o copie a documentului de plată și o copie a ordinului de plată prin care s-au virat: impozitul pe venit, contributiile individuale de asigurari sociale, asigurari sociale de sănătate și asigurări de somaj, conform legii, în cazul în care lucrările de pictură sunt executate ca activitate independenta, de un pictor angajat de unitatea de cult, prin contract de prestari de servicii încheiat în baza Codului civil. 
       m) situația de lucrări, acolo unde este cazul; 
       n) proces-verbal de recepție parțială/finală, acolo unde este cazul; 
       o) pentru sprijinul financiar alocat, indiferent pentru care dintre categoriile de lucrări, solicitantul va depune alături de documentele justificative şi un raport de justificare în care se va detalia modul de utilizare a sprijinului primit. 
       p) nu se admit la justificare facturi plătite înainte de primirea sprijinului financiar sau emise în anii precedenți acordării sprijinului financiar, chiar dacă acestea au fost plătite după primirea acestuia;
      r) suma alocată ca sprijin financiar se poate vira în una sau mai multe tranşe. Pentru acordarea tranșei a doua şi a următoarelor tranșe este obligatorie justificarea sumei primite anterior;
       s) actele justificative vor fi însoţite de fotografii care atestă stadiul lucrărilor executate, la data justificării; 
       ș) întocmirea unui centralizator (opis) care să cuprindă toate documentele justificative depuse;
       t) documentele justificative vor fi transmise până cel mai târziu la data de 31 decembrie a fiecarui an. În cazul primirii sprijinului financiar în cursul trimestrului IV, justificarea se va face în cel mult 180 de zile de la primirea acestuia.

         Art. 28.  Documentele prevăzute la art. 27 vor fi depuse spre înregistrare la registratura Unității Adminstrativ-Teritoriale a Comunei Viisoara.

Capitolul VI
Categorii de cheltuieli eligibile și neeligibile

         Art. 29.   Categorii de cheltuieli eligibile:
a) lucrări de construcție; 
b) lucrări de reabilitare, amenajare; 
c) lucrări de consolidare;
d) lucrări de întreținere;
e) lucrări de reparații curente și capitale;
f) lucrări de finisaje;
g) lucrări de pictură;
h) lucrări de restaurare componente artistice: pictură; elemente piatră; lemn;
i) procurarea de materiale.

          Art. 30.   Categorii de cheltuieli neeligibile:
a) cheltuieli administrative: chirie sediu permanent și utilități;
b) cheltuieli de personal;
c) cheltuieli cu transportul;
d) cheltuieli cu achiziția, întreținerea și reparația mijloacelor fixe (ex. centrală termică, cazan, aparat de aer condiționat, clopot, mobilier, calculator, fax, telefon, imprimantă, copiator, obiecte sanitare etc.);
e) cheltuieli cu reparațiile și întreținerea echipamentelor închiriate;
f) achizițiile de terenuri, clădiri;
g) cheltuieli de întreținere și funcționare - case parohiale.
           
Capitolul VII
Dispoziţii finale

            Art. 31. În termen de 30 zile de la aprobarea prin hotărâre de consiliu local a sumei cu titlu de sprijin financiar, se va încheia un Protocol  de finanțare (anexa 4) cu fiecare cult recunoscut, în care se va prevedea suma acordată ca sprijin financiar pentru fiecare obiectiv în parte, în cadrul limitelor aprobate de Consiliul local al comunei Viisoara.
            Art. 32. Sumele alocate ca sprijin financiar vor fi virate în conturile unității de cult solicitante.
            Art. 33. Orice comunicare, solicitare, informare, notificare în legatură cu procedura de acordare a sprijinului financiar se va transmite de către solicitanţi sub formă de document scris. 

             Art. 34. Orice document scris trebuie înregistrat la registratura Primăriei comunei Viisoara.

             Art. 35. Prezentul regulament se completează cu prevederile legale în vigoare. 

             Art. 36.Prevederile regulamentului vor fi aplicate oricăror forme de sprijin financiar pentru unităţile de cult aparținând cultelor religioase recunoscute de pe raza comunei Viisoara.

             Art. 37. Următoarele anexe fac parte integrantă din prezentul regulament: 
                a) Anexa nr. 1 -Formular de solicitare de sprijin financiar de la Consiliul Local al Comunei Viisoara pentru unităţile de cult aparținând cultelor religioase recunoscute în România;
               b) Anexa nr. 2-Declarație pe propria răspundere a reprezentantului unității de cult solicitante;
               c) Anexa nr. 3-Raport de justificare pentru sumele primite ca sprijin financiar de la bugetul local al Comunei Viisoara;
               d) Anexa nr. 4 –Protocol de finanțare.



































ANEXA 1
FORMULAR DE SOLICITARE DE SPRIJIN FINANCIAR
de la Consiliul local al Municipiului Onești pentru unităţile de cult aparţinând cultelor religioase recunoscute în România


Unitatea de cult solicitantă
 ............................................................................................................................, 
Cultul/Eparhia .............................................................................................................................,
Adresa completă a unităţii de cult solicitante:
 ............................................................................................................................,
localitatea.........................str. ................................................... nr. .........., judeţul............................, codul poştal .............., tel ..............................., fax .................., e-mail ................................................,
Adeverinţa de funcţionare nr. ......................................... din data de ......................., eliberată de.......................................................................
Număr de enoriaşi........................................,
Structura de conducere a unităţii de cult: 
Numele..................................................... Prenumele..........................................., profesia..........................................., funcţia........................................................., locul de muncă......................................................................................................, 
Codul fiscal nr........................ din data de ......................... emis de ...................................... 
Numărul contului bancar ............................................................................... deschis la banca ........................................................................................ sucursala/filiala/agenţia..................................................................................,
Numele persoanelor cu drept de semnătură ………………………………………………
 ............................................................................................................................
 Experienţa anterioară: 
DA (precizaţi proiectul desfăşurat în anul calendaristic anterior)
 ……….............................................................................................................................................................................................................................................................................................................................................................................................................................................................................................................
NU. ………………………………………………………………………………………………….
9. Date tehnice privind proiectul pentru care se solicită sprijinul financiar 
…..........................................................................................................................
Titlul de proiect......................................................................................................
..............................................................................................................................
10. Oportunitatea proiectului în raport cu priorităţile comunităţii:…………............
..............................................................................................................................
11. Beneficiari:...........................................................................................................................................................................................................................................
12. Grupul-ţintă: ................................ număr de persoane....................................
13. Durata în timp: ...................................................
14. Descrierea proiectului
...................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
15. Date privind coordonatorul programului/proiectului: 
Numele.............................................................. prenumele.................................., profesia..............................................., funcţia......................................, locul de muncă..........................  ......................................................................
16. Precizaţi dacă dispuneţi şi de alte surse de finanţare pentru proiectul prezentat:
DA (dacă da, menţionaţi numele organizaţiei şi valoarea sprijinului financiar) ….
.............................................................................................................................
.........................................................................................................................................................................................................................................................................................................................................................................................
NU……………………………………………………………………………………………………..
18. Sprijinul financiar solicitat de la bugetul local al Municipiului Onești  este de:
_________ lei.
Semnatura şi ştampila solicitantului

...............................................................

Data

...............................


Reprezentantul legal
..............................................

ANEXE:
Declaraţie pe propria răspundere
Avizul unităţii de cult centrale
Autorizaţia de construire (dacă este cazul)
Avizul de specialitate pentru monumentele istorice (dacă este cazul)
Devizul lucrărilor rămase de executat
Autorizaţia Comisiei de pictură bisericească (dacă este cazul)
Copie atestat pentru activităţi sociale (dacă este cazul)
Adeverinţă IBAN
Copie CIF
Certificat fiscal
Extrasul de C.F. ale imobilelor în care se desfăşoară activităţi sociale, medicale sau de învăţământ teologic
Fotografii cu stadiul actual al lucrărilor.



ANEXA 2
DECLARAŢIE

   Subsemnatul, ................................................................................................., domiciliat în localitatea ............................., str............................ nr....., bl.........., ap........, judeţul......................., cod poştal..................., posesor al actului de identitate .............seria.................nr............................................., cod numeric personal...................................................................., în calitate de reprezentant legal al unităţii de cult ..................................................................................., cunoscând prevederile O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări şi completări prin Legea nr. 125/2002, H.G. nr. 1470/2002 pentru aprobarea Normelor metodologice pentru aplicarea prevederilor O.G. nr. 82/2001 şi prevederile din Codul penal privind falsul în declaraţii, declar pe proprie răspundere, următoarele:
a) datele, informaţiile şi documentele prezentate în dosarul de solicitare a sprijinului financiar sau în dosarul de justificare a sumelor primite, corespund realităţii;
b) unitatea de cult nu are datorii şi obligaţii neachitate la scadenţă către persoane juridice ori bunuri urmărite în vederea executării silite;
c) unitatea de cult pe care o reprezint nu are datorii restante către bugetul de stat, bugetul asigurărilor sociale de stat, bugetul asigurărilor sociale de sănătate, bugetele locale sau fonduri speciale;
d) mă angajez ca sprijinul financiar care va fi alocat unităţii de cult ........................................... să-l utilizez în scopul pentru care a fost solicitat şi să-l justific integral, în condiţiile legii; 
e) documentele depuse în scopul justificării sumelor alocate unităţii de cult nu au mai făcut obiectul justificării către alte instituţii publice;
f) certificatul de înregistrare fiscală şi contul bancar aparţin unităţii de cult care a solicitat sprijinul financiar.
Reprezentantul unităţii de cult solicitante,


                       Semnătura,                                                      Vizat,         
                        Ştampila                     Consilier economic eparhial/centru de cult,
          
                                                                            ...............................................                                        ........................................
       Data,















ANEXA 3
RAPORT DE JUSTIFICARE
PENTRU SUMELE PRIMITE CA SPRIJIN FINANCIAR de la bugetul local al Comunei Viisoara


I. DATE GENERALE

Datele de identificare ale unităţii de cult:
Unitatea centrală de cult


Hramul


Denumirea unităţii de cult

Localitatea

Adresa unităţii de cult

Judeţul

Cod Fiscal

 


2.    Datele de identificare ale reprezentantului:
Numele reprezentantului:

Date personale (CNP):

Telefon:





 

	



II. justificarea sumelor primite

Suma primită în anul în curs


	1
	Suma primită
	

	2
	Valoarea devizului din dosarul de cerere
	

	3
	Scopul pentru care a fost solicitată suma[footnoteRef:1] [1: 	 Construcţie, reparaţii curente sau capitale, lucrări de pictură, asistenţă socială etc.] 

	




Scurtă descriere a lucrărilor efectuate 

…...............................................................................
	Detaliere concretă a lucrărilor efectuate pe banii primiţi de la bugetul local al Municipiului Onești inclusiv achiziţionarea de materiale de construcţii):









Finanţări primite de la bugetul local al Municipiului Onești pentru unitatea de cult, în perioada .............................. (ultimii trei ani anteriori cererii de acordare a sprijinului financiar) 

	Nr.
crt.
	Anul
	Suma (lei)

	1.
	
	

	2.
	
	

	3.
	
	

	4.
	
	

	...
	
	



4. Finanţări primite pentru unitatea de cult de la alte autorităţi publice, altele decât Consiliul local al Municipiului Onești (inclusiv fonduri europene), în perioada …................ …..(ultimii trei ani anteriori cererii de acordare a sprijinului financiar) 

	Nr.
crt.
	Anul
	Instituţia
	Suma (lei)

	1.
	
	
	

	2.
	
	
	

	3.
	
	
	

	4.
	
	
	

	...
	
	
	


 

Declar pe propria răspundere că facturile şi chitanţele prezentate spre justificare în dosarul prezentat nu au fost folosite la alte instituţii ale statului pentru justificarea unor sume primite. 
Cunoscând pedeapsa prevăzută de Codul penal pentru infracţiunea de fals în declaraţii, am verificat datele din prezenta declaraţie, care este completă şi corectă.



AVIZAT,
 UNITATEA DE CULT






SEMNĂTURĂ

 ________________________

 































PROTOCOL de FINANŢARE
nr. ...... din data de...........
-Model-

Cap. I - PĂRŢILE CONTRACTANTE

Art.1. – Comuna  .........., reprezentat prin primar, domnul ........, cu sediul în ........, str. ......nr. ..., judeţul ....., cod fiscal ......., cont..........., deschis la Trezoreria .................., denumit în continuare instituţia finanţatoare,
- Cultul religios…………………………………………………………................., unitatea de cult............................................................................................reprezentată prin..................................................................................., cu sediul în localitatea ……........................,str.............................,nr........, judetul............................, cod fiscal................................................, cont............................................................................., deschis la..........................................................................................având Statutul de organizare şi funcţionare recunoscut prin H.G. nr..../......., publicat în Monitorul Oficial al României, Partea I, nr.... din .........., numit în continuare Cultul recunoscut/unitatea centrală de cult pentru unitatea de cult__________________________
în temeiul:
- O.G. nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificările şi completările ulterioare prin Legea nr.125/2002;
- H.G. nr. 1470/2002 privind aprobarea Normelor metodologice pentru aplicarea prevederilor O.G. nr. 82/2001, cu modificările şi completările ulterioare.
- Regulamentului privind stabilirea unor forme de sprijin financiar de la bugetul local al ..................., pentru unităţile de cult aparţinând cultelor religioase recunoscute din România aprobat prin HCL nr._____/,
au încheiat, de comun acord, prezentul protocol.

Cap. II - OBIECTUL

Art. 2. - Obiectul protocolului îl constituie stabilirea cadrului general şi condiţiile în care unitatea finanţatoare alocă sprijin financiar unităţii de cult pe baza dispoziţiilor Ordonanţei Guvernului nr. 82/2001 privind stabilirea unor forme de sprijin financiar pentru unitatile de cult apartinând cultelor religioase recunoscute din România, aprobată cu modificări prin Legea nr. 125/2002, modificată şi completată şi a normelor metodologice pentru aplicare ale acesteia, aprobate prin Hotărârea Guvernului nr. 1470/2002, cu modificările şi completările ulterioare si HCL nr. ….. / …......
- Sprijinul financiar de la bugetul local al comunei ........... este în valoare de …………..,fiind alocat pentru …………………………………………………, conform HCL nr……./………
Cap. III DREPTURILE ŞI OBLIGAŢIILE PĂRŢILOR

Art. 3. - Cultul recunoscut, prin unităţile sale locale şi centrale de cult, poate beneficia de sprijin financiar, în limita prevederilor bugetare anuale, în condiţiile legii.

Art. 4. - În cadrul procesului de alocare a sprijinului financiar de la bugetul municipiului .............. către unităţile de cult componente, cultul recunoscut are următoarele drepturi şi responsabilităţi:
a) de a verifica şi aviza, prin centrele eparhiale sau, după caz, structuri locale similare, documentaţia prin care unitatea de cult din subordine solicită unităţii finanţatoare sprijin financiar în baza Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări prin Legea nr. 125/2002, modificată şi completată şi a normelor de aplicare ale acesteia;
b) de a urmări corectitudinea şi respectarea termenelor pentru justificarea sumelor primite ca sprijin financiar, în conformitate cu O.G. nr. 82/2001, şi destinaţia fondurilor alocate prin certificarea documentelor transmise unităţii finanţatoare;
c) are obligaţia să ia măsurile necesare direct sau prin centrele eparhiale, după caz, pentru ca unităţile de cult din subordine care au primit sprijin financiar de la unitatea finanţatoare şi nu l-au justificat în termenul legal să restituie la bugetul local suma nejustificată.

Art. 5. - Cultul recunoscut va coopera şi va sprijini reprezentanţii unităţii finanţatoare în activitatea de verificare pe teren a obiectivelor pentru care se solicită sau a fost acordat sprijin financiar.

Art. 6. - În situaţia în care unitatea finanţatoare nu poate vira fondurile financiare direct unităţii de cult solicitante, ci le transmite prin intermediul cultului recunoscut sau centrului eparhial, după caz, acesta din urmă are obligaţia de a transmite întreaga sumă alocată de către unitatea finanţatoare unităţii beneficiare în cel mult cinci zile lucrătoare.

Art. 7. – Părţile pot stabili, de comun acord, un calendar al întâlnirilor cu reprezentanţii cultului recunoscut sau centrelor eparhiale, după caz, în vederea justificării integrale a sumelor primite.

Art. 8. - Unitatea finanţatoare are dreptul de a nu mai aloca timp de trei ani sprijin financiar pentru unităţile de cult care nu justifică fondurile alocate, iar timp de un an unităţilor de cult care le-au justificat cu întârziere.

Art. 9. - Unitatea finanţatoare are dreptul de a fi prezent, prin reprezentantul său, la recepţia lucrărilor de construire sau reparare a bisericilor realizate şi cu sprijinul său.

Art. 10. - Unitatea finanţatoare are dreptul de a solicita periodic cultului recunoscut situaţia privind folosirea şi justificarea fondurilor alocate unităţilor din subordinea sa.
Art. 11. - Modul de utilizare a sprijinului financiar pentru unităţile de cult recunoscute din România se supune controlului compartimentului de specialitate din Primăria ................., Biroul de Audit public intern, potrivit legii. Curtea de Conturi exercită controlul financiar asupra utilizării fondurilor publice de către unităţile de cult, aparţinând cultelor religioase recunoscute din România.

Art. 12 Unitatea finanţatoare are obligaţia să sesizeze organelor de control, în cazul existenţei unor indicii temeinice privind folosirea ilegală a fondurilor alocate unităţilor de cult.

Art. 13 La depunerea documentelor justificative aferente acordării sprijinului financiar, unitatea de cult va depune, la registratura Primăriei ..........., str. ..........., nr. ....., și un raport financiar al lucrărilor executate, care va evidenția și cofinanțarea lucrărilor de către cultul religios (dacă există) - din surse proprii sau din alte surse.


COMUNA			      CULTUL RELIGIOS/Unitatea de cult
........................................, 			       ................…......................................
Primar, .................... 

Direcția Economică, 						Director general,

Direcția Tehnică,

Serviciul Tehnic, 

Direcția Juridică,

Direcţia Generală Comunicare, 
(dezvoltare locală/management proiecte)

